## Pravilnik o dobrovoljnim mirovinskim programima

### NN 96/2001 (7.11.2001.), Pravilnik o dobrovoljnim mirovinskim programima

# AGENCIJA ZA NADZOR MIROVINSKIH FONDOVA I OSIGURANJA

1617

Na teme­lju članka 115. stavak 1. Zakona o obveznim i dobrovo­ljnim
mirovinskim fondovima (»Narodne novine«, broj 49/99 i 63/00), Savjet Agencije
za nadzor mirovinskih fondova i osigura­nja na sjednici održanoj 19. listopada
2001. donio je

## PRAVILNIK

### O DOBROVOLJNIM MIROVINSKIM PROGRAMIMA

I. OPĆE ODREDBE

Članak 1.

Ovim se Pravilnikom propisuju:

– sadržaj dobrovo­ljnih mirovinskih programa;

– vrste dobrovo­ljnih mirovinskih programa;

– pravila dobrovo­ljnih mirovinskih programa;

– postupak odobrava­nja dobrovo­ljnih mirovinskih programa;

– postupak potvrđiva­nja pravila dobrovo­ljnih mirovinskih programa.

II. SADRŽAJ DOBROVOLJNIH MIROVINSKIH PROGRAMA

Članak 2.

Dobrovo­ljni mirovinski program (u da­lj­njem tekstu: program) je izjava
osiguravate­lja kojom se obvezuje da će članovima dobrovo­ljnoga mirovinskog
fonda (u da­lj­njem tekstu: članovima fonda) osigurati mirovine i druge vrste
mirovinskih dava­nja dobrovo­ljnoga mirovinskog osigura­nja, a ta izjava mora
sadrža­vati:

– informacije o mirovinskom
programu koje su važne za donoše­nje odluke o pristupa­nju programu (vrste
mirovina i mirovinskih prima­nja, način i visina uplata, vrijeme ostvare­nja
mirovina i mirovinskih prima­nja i sl.);

– naknadu za prekid članstva;

– postupak za određiva­nje
mirovinske isplate;

– učestalost i trajnost
isplata;

– ostale potrebne
informacije.

III. VRSTE
DOBROVOLJNIH MIROVINSKIH PROGRAMA

Članak 3.

Dobrovo­ljnim mirovinskim programima obvezno se nude doživotne starosne
mirovine a mogu se nuditi i privremene starosne mirovine, promje­njive
mirovine, djelomične jednokratne isplate i druga mirovinska dava­nja.

Članak 4.

(1) Doživotna starosna mirovina isplaćuje se tijekom životnog vijeka
korisnika mirovine.

(2) Privremena starosna mirovina je periodično dava­nje koje ne može
biti ugovoreno na razdob­lje kraće od 5 (pet) godina.

(3) Promje­njiva mirovina je
isplata u novcu koja se mije­nja sukladno kreta­nju vrijednosti sredstava tehničkih
pričuva namije­njenih isplati tih mirovina.

(4) Djelomična jednokratna
isplata je mirovinsko dava­nje u visini od najviše 30 posto od iznosa doznačenog
s osobnog računa člana dobrovo­ljnog mirovinskog fonda na račun mirovinskoga
osiguravajuće­g društva, uma­njenog za iznos zakonom propisane naknade
osiguravajućem društvu.

IV. PRAVILA
DOBROVOLJNIH MIROVINSKIH PROGRAMA

Članak 5.

(1) Pravila programa moraju imati pisani oblik na tiskanici dobrovo­ljnoga
mirovinskog društva odnosno mirovinskog osigu­ravajuće­g društva te predstav­ljaju
ponudu za sklapa­nje ugovora o pristupa­nju dobrovo­ljnom mirovinskom programu.
Pravila moraju sadržavati sve bitne elemente buduće­g ugovora o pristupa­nju
dobrovo­ljnom mirovinskom programu.

(2) Osim obveznih elemenata sadržaja programa iz članka 2. ovoga
Pravilnika, u pravilima programa mora sadržavati i:

– odredbu o najranijoj dobi s kojom se može ostvariti pravo na starosnu
mirovinu;

– upozore­nje da osiguranik može istodobno biti članom jednog ili više
dobrovo­ljnih mirovinskih fondova, ali da ostvaruje državna poticajna sredstva
samo u jednom od ­njih;

– upozore­nje da su kapitalizirana sredstva, u slučaju smrti člana
dobrovo­ljnoga mirovinskog fonda, predmet nas­ljeđiva­nja prema Zakonu o nas­ljeđiva­nju;

– mogućnost i način imenova­nja, odnosno opoziva imenova­nja korisnika
koji će to mirovinsko dava­nje koristiti nakon smrti člana dobrovo­ljnoga
mirovinskog fonda;

– mogućnost, odnosno obveza jednokratne isplate korisnicima mirovinskih
dava­nja dijela godiš­nje­g viška sredstava tehnič­kih pričuva.

Članak 6.

Program u svojim pravilima mora sadržavati i odredbe o uvjetima plaća­nja
doprinosa članova fonda prije stjeca­nja prava na mirovinu, a naročito:

– upozore­nje kako članovima dobrovo­ljnoga mirovinskog fonda ne
prestaje članstvo u fondu ako privremeno prestanu uplaćivati doprinose za određeni
program;

– pos­ljedice preplate, neplaća­nja ili ma­nje­g plaća­nja doprinosa;

– mogućnost jednokratne
uplate cjelokupnog iznosa doprinosa u vrijeme umirov­lje­nja radi isplate doživotne
mirovine.

Članak 7.

(1) Pravila svakog pojedinog
programa moraju sadržavati i druge informacije bitne za izbor upravo te vrste
programa.

(2) U pravilima programa
dobrovo­ljnog mirovinskog fonda pod pokrovite­ljstvom (zatvoreni mirovinski
fond) mora biti naznačeno da pristupa­nje mirovinskom programu ne može biti
uvjet za zapoš­ljava­nje ili članstvo u sindikatu, niti da se bez pisanog
odobre­nja zaposlenika može odbijati doprinos od plaće za taj program.

(3) Potencijalni članovi
moraju biti upoznati i suglasni s pravilima mirovinskog programa prije stjeca­nja
članstva u dobrovo­ljnom mirovinskom fondu.

(4) Ugovor o dobrovo­ljnom
mirovinskom programu, osim propisanih obveznih elemenata, mora izrijekom sadržavati
i pravila pripadajuće­g programa, koja se moraju priložiti uz ugovor.

Članak 8.

(1) Dobrovo­ljno mirovinsko
društvo odnosno mirovinsko osiguravajuće društvo može dopuniti pravila
programa.

(2) Dopune pravila moraju
imati isti sadržaj i biti izrađene na isti način kao i pravila programa koja se
dopu­njuju.

(3) Dopunama pravila ne smije
se izazvati sum­nja u sadržaj postojećih pravila mirovinskog programa, posebice
glede iznosa koji članovi imaju na svojim računima ili na ponuđena mirovinska
dava­nja dobrovo­ljnoga mirovinskog osigura­nja u sklopu ponuđenoga programa.

(4) O sadržaju dopuna pravila članove se mora izvijestiti u pisanom
obliku u roku od 8 (osam) dana od dana kada Agencija za nadzor mirovinskih
fondova i osigura­nja (u da­lj­njem tekstu: Agencija) izda potvrdu tih dopuna
pravila.

V. POSTUPAK ODOBRAVANJA MIROVINSKIH PROGRAMA

Članak 9.

(1) Dobrovo­ljno mirovinsko
društvo odnosno mirovinsko osiguravajuće društvo dužno je zatražiti od Agencije
odobre­nje za svaki pojedini dobrovo­ljni mirovinski program. Bez odobre­nja
Agencije, društvo ne smije nuditi programe potencijalnim članovima.

(2) Agencija u pravilu
odobrava programe usporedno s izdava­njem odobre­nja za rad dobrovo­ljnom
mirovinskom društvu odnosno mirovinskom osiguravajućem društvu.

(3) Dobrovo­ljno mirovinsko
društvo odnosno mirovinsko osiguravajuće društvo može od Agencije zatražiti da
odobri novi program i poslije izdava­nja odobre­nja za rad. U tom slučaju,
Agencija će u roku od 15 (petnaest) dana od dana podnoše­nja pisanog zahtjeva
izdati ili odbiti izdati pisanu suglasnost o odobrava­nju predloženoga
programa.

(4) U slučaju da dobrovo­ljno
mirovinsko društvo ili mirovinsko osiguravajuće društvo na tržištu ponudi ili
oglašava program koji Agencija nije odobrila, to može biti razlogom oduzima­nja
odobre­nja za rad tog društva.

VI. POSTUPAK POTVRĐIVANJA PRAVILA MIROVINSKIH PROGRAMA

Članak 10.

(1) Dobrovo­ljno mirovinsko društvo odnosno mirovinsko osiguravajuće društvo
mora od Agencije dobiti potvrdu pravila svakoga pojedinog programa prije ne­go što
ih ponudi potencijalnim osiguranicima.

(2) Za dobiva­nje potvrde na
pravila programa društvo je dužno podnijeti Agenciji pisani zahtjev. Uz zahtjev
se prilažu pravila programa u izvorniku.

(3) Agencija će izdati ili
odbiti izdati pisanu potvrdu u roku od 15 (petnaest) dana od dana podnoše­nja
pisanog zahtjeva.

(4) Za potvrdu dopuna pravila
programa primje­njuje se isti postupak kao i za pravila programa koja se dopu­njuju.

(5) U slučaju da društvo na
tržištu ponudi ili oglašava pravila odnosno dopune pravila programa koje
Agencija nije odobrila, to može biti razlogom oduzima­nja odobre­nja za rad tog
društva.

VII. ZAVRŠNE ODREDBE

Članak 11.

Ovaj Pravilnik stupa na snagu osmoga dana od dana objave u »Narodnim
novinama«.

Klasa: 011-01/01-01/19
Urbroj: 383-01-01-1
Zagreb, 19. listopada 2001.

Predsjednik Savjeta
**dr. sc. Vladimir Lasić,** v. r.

Pravilnik, NN 96/2001-1617